**Naročnik:** ABC, naslov

**Izvajalec:** IZVAJALEC, naslov

**Objekt:** VSO, naslov

**Pogodba št.:** PG-2020-x

**Zadeva: Obvestilo o** **podaljšanju pogodbenega roka zaradi nastopa okoliščin »višje sile« zaradi uveljavljanja splošnih ukrepov preprečevanja širjenja koronavirusa SARS-CoV-2**

Spoštovani!

Svetovna zdravstvena organizacija (WHO) je dne 11.3.2020 zaradi nalezljive bolezni SARSCoV-2 (COVID 19) – koronavirus, razglasila pandemijo. Slovenija je 12.marca ob 18. uri na podlagi 7. člena Zakona o nalezljivih boleznih Uradni list RS, št. 33/06 - uradno prečiščeno besedilo) zaradi naraščanja števila primerov okužb s koronavirusom za območje Slovenije, razglasila epidemijo. Zaradi zajezitve nalezljive bolezni je Vlada Republike Slovenije, kakor tudi vlade drugih držav, sprejela določene ukrepe, ki bistveno vplivajo na naše poslovanje.

Nepričakovana epidemija oziroma pandemija nedvomno predstavljata tako imenovano »višjo

silo«, ki na potek graditve vpliva zaradi več razlogov. Izvajalec v zvezi z izpolnjevanjem

pogodbenih obveznosti odgovarja za vse tiste okoliščine, ki jih s pričakovano skrbnostjo

(skrbnostjo dobrega strokovnjaka), lahko pričakuje. Razglašena pandemija in epidemija pa

ne spadata v primere, ki jih izvajalec lahko pričakuje, gre za situacijo, ki ni odvisna niti od izvajalca, niti od naročnika.

V trenutni situaciji je onemogočena oziroma znatno otežkočena dobava materialov, ki ji potrebujemo za izvedbo svojih pogodbenih obveznosti. Veliko materiala kot npr. armaturno jeklo, kritine, keramika, opeka, cement, pločevina, drugi materiali za strehe, konstrukcijsko jeklo, mavčne plošče, ter drug gradbeni material in oprema,…, se večina dobavlja iz Italije, Avstrije, Nemčije, nekaj pa tudi iz drugih držav. Že naročeni materiali niso dobavljeni, novih naročil pa podjetja v Italiji in tudi v drugih državah praviloma zaenkrat ne sprejemajo. Glede na dejstvo, da tudi druge države Evropske unije zapirajo meje, je dobava določenih materialov v tem trenutku otežkočena v določenih primerih tudi nemogoča.

OPCIJA (nujno): Navedba konkretnih materialov, ki zamujajo z dobavo, npr.: ………………………….. (material/opremo) smo naročili pri ……………………….. (dobavitelju), obvestil nas je , da bo dobava z zamikom in bo možna šele …………………………… (če je dopis dobavitelja se seveda priloži).

Prav tako nastajajo težave s pomanjkanjem delovne sile, za katero izvajalec ne more odgovarjati, saj takšne situacije, kot je trenutna, nismo mogli predvideti. Del naših delavcev, ki prihaja iz območja bivše Jugoslavije imajo težave s prehodom preko meje z Republiko Hrvaško in njihovih domačih držav. Prav tako morajo spoštovati veljavne ukrepe njihovih držav in se držati 14-dnevne karantene. Iz teh razlogov tudi ne morejo zapustiti svojih domov in priti na delo v Slovenijo.

OPCIJA (nujno, če so zaposleni iz drugih držav, če so na bolniški zaradi COVID-19): Po prvotnem planu izvajanja del, smo na objektu planirali ……….. zidarjev, krovcev, gradbenih delavcev. Zaradi nezmožnosti prestopa meje pri vrnitvi na delo v Slovenijo in nastopa bolniške zaradi okužbe s koronavirusom, jih na objektu trenutno lahko zagotovimo ………., kar vpliva na potek izvajanja del.

OPCIJA (nujno, če dela izvajate s podizvajalci, ki imajo težave): Po prvotnem planu del je bilo predvideno, da bomo del izvedli s podizvajalcem ………, ki pa je zaradi posledic epidemije zmanjšal svoje dejavnosti, ali odpovedal pogodbo (priložiti pisno obvestilo podizvajalca), kar prav tako pomembno vpliva na rok dokončanja pogodbenih del.

Prav tako se je zaradi spoštovanja ukrepov za zagotavljanje varovanja zaposlenih pred okužbo z koronavirsuom bistveno podaljšal delovni proces izvajanja posameznih operacij na objektu. Zaradi varovanja zdravja delavcev na gradbiščih je nujna reorganizacija del celotnega gradbišča, da se onemogoča hkratno prisotnost večih izvajalcev na istem prostoru obdelave. To pa tudi vpliva na daljše roke izdelave posameznega sklopa del oz. gradbene faze in jih je potrebno vzeti v obzir pri rebalansu terminskega plana.

Zato za morebitne zamude in druge zaplete pri graditvi, ki so posledica trenutne situacije v skladu z določilom 240. člena Obligacijskega zakonika kot izvajalec ne moremo odgovarjati.

V skladu z 42. uzanco Posebnih gradbenih uzanc (PGU) imamo kot izvajalec pravico zahtevati podaljšanje roka za izvajanje del zaradi spremenjenih okoliščin, ki jih v trenutku podpisa pogodbe, nismo mogli predvideti.

Na podlagi zgoraj navedenega podajamo zahtevo za podaljšanje roka za izvajanje del po pogodbi štev. ………., z dne,………………., za izvedbo ………………………..del na objektu………………. V tem trenutku konkretnega podaljšanja roka še ne moremo predvideti, saj smo v fazi širitve epidemije v celotni Sloveniji in Evropi, kar bistveno vpliva na naše poslovanje. Nov rok dokončanja bomo sporočili takoj ko bodo dopuščale razmere, izdelan bo predlog rebalansa terminskega plana.

V ………………………., dne …………………………..,

………………………………….

Direktor

OPOMBA (ni sestavni del dopisa):

Tekst v modri barvi se dodaja in ureja v skladu s situacijo na posameznem objektu, je pa nekaj od tega nujno potrebno dodati – konkretizirati je potrebno kje so nastopile težave (pri katerem materialu ali opremi, pri zaposlenih, podizvajalci,….).

Tekst v rdeči barvi se ohrani v dopisu kadar gre za pogodbe med gospodarskimi družbami (razen če je uporaba uzanc s pogodbo izključena). V primeru pogodbe s fizično osebo se tekst v rdeči barvi umakne iz dopisa, ker uzance v pogodbah z fizičnimi strankami / potrošniki ne veljajo (razen če je to izrecno zapisano v sami pogodbi).